CELEX: 32021D2210
Language: et
Date: 2021-12-07 00:00:00
Title: Poliitika- ja julgeolekukomitee otsus (ÜVJP) 2021/2210, 7. detsember 2021, millega pikendatakse Somaalias läbiviidava võimete tugevdamise Euroopa Liidu missiooni (EUCAP Somalia) juhi volitusi (EUCAP Somalia/1/2021)

14.12.2021   
               
               
                  ET
               
               
                  Euroopa Liidu Teataja
               
               
                  L 447/3
               
            
         POLIITIKA- JA JULGEOLEKUKOMITEE OTSUS (ÜVJP) 2021/2210,
         7. detsember 2021,
         millega pikendatakse Somaalias läbiviidava võimete tugevdamise Euroopa Liidu missiooni (EUCAP Somalia) juhi volitusi (EUCAP Somalia/1/2021)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artikli 38 kolmandat lõiku,
         võttes arvesse nõukogu 16. juuli 2012. aasta otsust 2012/389/ÜVJP, mis käsitleb Euroopa Liidu missiooni võimete tugevdamiseks Somaalias (EUCAP Somalia), (1) eriti selle artikli 9 lõiget 1,
         ning arvestades järgmist:
         
                     (1)
                  
                  
                     Vastavalt otsusele 2012/389/ÜVJP on poliitika- ja julgeolekukomitee volitatud tegema kooskõlas aluslepingu artikli 38 kolmanda lõiguga Somaalias läbiviidava võimete tugevdamise Euroopa Liidu missiooni (EUCAP Somalia) poliitiliseks kontrolliks ja strateegiliseks juhtimiseks asjakohaseid otsuseid, sealhulgas missiooni juhi ametisse nimetamise kohta.
                  
               
                     (2)
                  
                  
                     Poliitika- ja julgeolekukomitee võttis 19. septembril 2019 vastu otsuse (ÜVJP) 2019/1591, (2) millega nimetatakse EUCAP Somalia juhiks ajavahemikuks 10. septembrist 2019 kuni 31. detsembrini 2020 Christopher REYNOLDS.
                  
               
                     (3)
                  
                  
                     Nõukogu võttis 10. detsembril 2020 vastu otsuse (ÜVJP) 2020/2031, (3) millega pikendatakse EUCAP Somalia kehtivust kuni 31. detsembrini 2022.
                  
               
                     (4)
                  
                  
                     Poliitika- ja julgeolekukomitee võttis 15. detsembril 2020 vastu otsuse (ÜVJP) 2020/2164, (4) millega pikendatakse Christopher REYNOLDS volitusi missiooni EUCAP Somalia juhina ajavahemikuks 1. jaanuarist 2021 kuni 31. detsembrini 2021.
                  
               
                     (5)
                  
                  
                     Liidu välisasjade ja julgeolekupoliitika kõrge esindaja on teinud ettepaneku pikendada EUCAP Somalia juhi Christopher REYNOLDSI volitusi ajavahemikuks 1. jaanuarist 2022 kuni 31. detsembrini 2022,
                  
               ON VASTU VÕTNUD KÄESOLEVA OTSUSE:
         
            Artikkel 1
            Somaalias läbiviidava võimete tugevdamise Euroopa Liidu missiooni (EUCAP Somalia) juhi Christopher REYNOLDSI volitusi pikendatakse ajavahemikuks 1. jaanuarist 2022 kuni 31. detsembrini 2022.
         
         
            Artikkel 2
            Käesolev otsus jõustub selle vastuvõtmise päeval.
            Seda kohaldatakse alates 1. jaanuarist 2022.
         
         
            Brüssel, 7. detsember 2021
            
               
                  Poliitika- ja julgeolekukomitee nimel
               
               
                  eesistuja
               
               D. PRONK
            
         
         
            (1)  ELT L 187, 17.7.2012, lk 40.
         
            (2)  Poliitika- ja julgeolekukomitee 19. septembri 2019. aasta otsus (ÜVJP) 2019/1591, millega nimetatakse ametisse Somaalias läbiviidava võimete tugevdamise Euroopa Liidu missiooni (EUCAP Somalia) juht (EUCAP Somalia/1/2019) (ELT L 248, 27.9.2019, lk 65).
         
            (3)  Nõukogu 10. detsembri 2020. aasta otsus (ÜVJP) 2020/2031, millega muudetakse otsust 2012/389/ÜVJP, mis käsitleb Euroopa Liidu missiooni võimete tugevdamiseks Somaalias (EUCAP Somalia) (ELT L 419, 11.12.2020, lk 26).
         
            (4)  Poliitika- ja julgeolekukomitee 15. detsembri 2020. aasta otsus (ÜVJP) 2020/2164, millega pikendatakse Somaalias läbiviidava võimete tugevdamise Euroopa Liidu missiooni (EUCAP Somalia) juhi volitusi (EUCAP Somalia/1/2020) (ELT L 431, 21.12.2020, lk 59).